Sima Čianis

Sima Čianis (kin.: 司馬遷, pinyin: Sima Qian; apie 145–90 m. pr. m. e.Dorothy Perkins. Encyclopedia of China: History and Culture. Roundtable Press, 1999, p. 465) – kinų istorikas, gyvenęs ankstyvuoju Hanų dinastijos laikotarpiu. Dirbo imperatoriaus rūmų istoriku ir parašė pirmą oficialų Kinijos istorijos veikalą – Istoriko užrašus (史記 = Shiji), dėl kurio laikomas Kinijos istoriografijos tėvu.Laiminga žuvis. Agnė Budriūnaitė ir Aušra Vrubliauskaitė, Vytauto Didžiojo universitetas, 2010, p. 43

 Biografija 

Sima Čianis paveldėjo istoriko darbą iš savo tėvo Sima Tano, kuris dirbo rūmuose imperatoriaus Han Wudi valdymo laikotarpiu ir inicijavo istorijos užrašymą. Po tėvo mirties Sima Čianis pabaigė pradėtą darbą, naudodamasis imperatoriškuose archyvuose esančiais dokumentais.Dorothy Perkins. Encyclopedia of China: History and Culture. Roundtable Press, 1999, p. 465

 Istoriko užrašai 

Istoriko užrašai yra pagrindinis veikalas, kurį paliko Sima Čianis. Jame apžvelgiama Kinijos istorija nuo legendinio Geltonojo imperatoriaus iki I a. pr. m. e. Istoriko užrašai susideda iš 130 skyrių (ritinėlių), suskirstytų į penkias dalis: pagrindinių metraščių (apie valdžiusių imperatorių veiklą), chronologinių lentelių (apie žemių valdovus ir didikus iki Kinijos suvienijimo), traktatų (apie ritualus, muziką, kalendorių, ekonomiką ir pan.), paveldėjimų (apie pagrindines šeimas) ir biografijų (apie žymius žmones, užsienio kraštus).Dorothy Perkins. Encyclopedia of China: History and Culture. Roundtable Press, 1999, p. 466

 Įtaka 

Sima Čianio istorijos knyga buvo perrašyta ir papildyta vėlesnių rūmų istorikų. Jie laikėsi tos pačios Sima Čianio įvestos struktūros, tapusios apie du tūkstančius metų išlaikytu standartu. Iki Čingų dinastijos pabaigos 1911 m. buvo parašytos 25 oficialios Kinijos istorijos knygos.Kelly Boyd. Encyclopedia of Historians and Historical Writing. Taylor & Francis, 1999, p. 1094

 Šaltiniai 

Kategorija:Kinijos mokslininkai